ΓΡΑΠΤΗ ΕΡΩΤΗΣΗ E-2536/99

υποβολή: Heidi Hautala (Verts/ALE) προς την Επιτροπή

(4 Ιανουαρίου 2000)

Θέμα: Η διδασκαλία της φινλανδικής γλώσσας στα όργανα της ΕΕ

Η Επιτροπή έχει περίπου 60 μόνιμους καθηγητές οι οποίοι διδάσκουν στουςπαλλήλους τις γλώσσες των κρατών μελών ως ξένες γλώσσες. Σύμφωνα με απόφαση αρχής της Επιτροπής, του Συμβουλίου και του Κοινοβουλίου, οι μόνιμοι καθηγητές θα παραμένουν στη θέση τους μέχρι τη σύνταξη. Οι ανάγκες που ξεπερνούν τιςπάρχουσες θέσεις θα καλύπτονται με πρόσκλησηποβολής προσφορών.

Τα φινλανδικά είναι τη στιγμή αυτή η μόνη γλώσσα της ΕΕ χωρίς μόνιμο καθηγητή, πράγμα που έχει προκαλέσει προβλήματα στους διδάσκοντες, στους διδασκομένους και στις μεταφραστικέςπηρεσίες. Στο πλαίσιο των αποφάσεων για την επίτευξη οικονομιών δε δόθηκε καθεστώς μονιμότητας στον καθηγητή φινλανδικών, ο οποίος εργάζεται ως ωρομίσθιος. Κατόπιν τούτου η Επιτροπή αποφάσισε στο πλαίσιο της περικοπής δαπανών να διακόψει τη συνεργασία με τον ωρομίσθιο καθηγητή και ανέθεσε την παράδοση μαθημάτων φινλανδικής γλώσσας σε τοπική σχολή ξένων γλωσσών. Τούτο προκάλεσε ανησυχίες για την ποιότητα των μαθημάτων και έθεσε τα φινλανδικά σε άνιση μοίρα σε σχέση με τις άλλες γλώσσες.

Μπορεί να εξηγήσει η Επιτροπή γιατί ανατέθηκε η διδασκαλία φινλανδικών για το εαρινό εξάμηνο του 1999 σε μια σχολή ξένων γλωσσών η οποία δεν είχε κατάλληλο προσωπικό για τη διδασκαλία της εν λόγω γλώσσας την ημέρα που ξεκίνησαν τα μαθήματα; Βάσει ποιων κριτηρίων επιλέχθηκε η συγκεκριμένη σχολή στον προκηρυχθέντα διαγωνισμό; Θεωρεί η Επιτροπή ότι η σχολή ξένων γλωσσών πληρούσε τις άλλες προϋποθέσεις που αναφέρονται στην πρόσκλησηποβολής προσφορών, όπως ότι οι μισθοί που πληρώνονται αντιστοιχούν στις απαιτήσεις της εργασίας και αποτελούν επαρκές κίνητρο για τον διδάσκοντα;

Προτίθεται η Επιτροπή να εξετάσει το ενδεχόμενο να μεταβάλει αυτή την απόφαση αρχής και να προκηρύξει θέση καθηγητή φινλανδικών, για να βελτιώσει τη θέση της γλώσσας αυτής; Πώς προτίθεται η Επιτροπή να ανταποκριθεί στις απαιτήσεις για μαθήματα φινλανδικών χωρίς μόνιμο καθηγητή; Μπορεί η Επιτροπή να διευκρινίσει τι εξοικονόμηση δαπανών επιτεύχθηκε με την ανάθεση των μαθημάτων σε εξωτερική σχολή ξένων γλωσσών;

Απάντηση του κ. Kinnock εξ ονόματος της Επιτροπής

(16 Φεβρουαρίου 2000)

Η απόφαση διεξαγωγής γλωσσικών μαθημάτων που δεν θα μπορούσαν να καλυφθούν από το μόνιμο διδασκαλικό προσωπικό του Συμβουλίου και της Επιτροπής λήφθηκε το 1996 στο τέλος της τριμερούς συνάντησης (Κοινοβούλιο, Συμβούλιο, Επιτροπή) που πραγματοποιήθηκε για την εξέταση του εξορθολογισμού των δαπανών στον τομέα αυτό.

Για την εφαρμογή της απόφασης αυτής, οργανώθηκε μία διοργανική πρόσκλησηποβολής προσφορών, η οποία κατέληξε στηνπογραφή τριών συμβάσεων για την παροχήπηρεσιών διδασκαλίας γλωσσών κατά τις αρχές του 1999. Οι συμβάσεις αυτές ανατέθηκαν βάσει των κανονικών διαδικασιών προκήρυξης διαγωνισμών. Η επιλογή των σχολών γλωσσών πραγματοποιήθηκε ομόφωνα από τους αντιπροσώπους του Κοινοβουλίου, του Συμβουλίου, της Επιτροπής, της Οικονομικής και Κοινωνικής Επιτροπής και της Επιτροπής των Περιφερειών. Όλα τα κριτήρια στην πρόσκλησηποβολής προσφορών λήφθηκανπόψη πριν την ανάθεση των συμβάσεων.

Σύμφωνα με την απόφαση της τριμερούς συνάντησης, οι συμβάσεις των μη μονίμων καθηγητών γλωσσών δεν ανανεώθηκαν εφόσον τα θεσμικά όργανα ήταν σε θέση να αναθέσουν εργολαβικώς τιςπηρεσίες αυτές. Όλοι οι καθηγητές, των οποίων δεν ανανεώθηκαν οι συμβάσεις, καθώς και οι αντιπρόσωποι τους, τηρήθηκαν πλήρως ενήμεροι των εξελίξεων σε όλα τα στάδια.

Υπάρχει τακτική παρακολούθηση της διδασκαλίας όλων των γλωσσών που ανατέθηκαν εργολαβικά. Όλες οι αξιολογήσεις δείχνουν έναψηλό επίπεδο ικανοποίησης εκ μέρους των συμμετεχόντων και δενπάρχει ένδειξη ότι η ποιότητα είναι τώρα κατώτερη από εκείνη που παρείχετο από το μόνιμο καθηγητικό προσωπικό. Διεξάγονται τακτικές συναντήσεις μεταξύ των θεσμικών οργάνων και των σχετικών σχολών διδασκαλίας γλωσσών για την εκτίμηση της απόδοσης.

Επί του παρόντος, η Επιτροπή δεν έχει την πρόθεση να προτείνει τροποποίηση των ρυθμίσεων που αποφασίστηκαν από την τριμερή συνάντηση, η οποία θα ήταν αναγκαία εάν θα έπρεπε να προσληφθεί μόνιμος καθηγητής της φινλανδικής γλώσσας.

Το κόστος της ανάθεσης της διδασκαλίας γλωσσών σε σχολές ανέρχεται κατά μέσο όρο στο 40 % του κόστους που χρειαζόταν για το μόνιμο καθηγητικό προσωπικό.